Turisme er en viktig inntektskilde for Spiez. Hovedattraksjonen på stedet er slottet med den tilhørende parken og den tidligromanske slottskirken. Spiez huser også Hotel Belvédère, som er kjent i Tyskland som stedet Tysklands herrelandslag i fotball bodde under VM i fotball 1954. Dette mesterskapet endte i en overraskende tysk seier, og «ånden fra Spiez» regnes som en viktig faktor i triumfen.